ICC Eesti liikmesfirma ASi Harju Elekter üheksa kuud ja kolmas kvartal kujunesid edukaks. Eelmise aasta lõpus sõlmitud mahukad lepingud ja uued müügitellimused kasvatasid nii müügitulu kui ka ärikasumit.
#000000
Selle aasta 9 kuuga on Harju Elektri aktsia hind tõusnud Nasdaq Tallinna börsil 57,2% 2,85 eurolt 4,45 euroni.
#000001
Kontserni müügitulu oli aruandekvartalis 31,2 (2016 III kv: 15,8) miljonit eurot, kasvades võrreldava perioodi suhtes 97,7%. Kolmandas kvartalis lisandus Telesilta Oy soetamisega elektritööde teenus, suurendades aruandekvartali kontserni müügitulu 11,8%. Üheksa kuu konsolideeritud müügitulu suurenes võrreldava perioodi suhtes 65% ehk 73,9 (2016 9k: 44,8) miljoni euroni. Müügitulude tõusu taga oli peamiselt tellimuste mahu märgatav kasv seoses eelmise aasta lõpus sõlmitud uute lepingutega.
#000003
Aruandekvartalis teeniti 86,0% (2016 III kv: 91,2%) müügituludest – tootmine ning kinnisvara ja muud tegevusalad andsid kokku 14,0% (2016 III kv: 8,8%) müügimahust. Enam kui 97% tootmissegmendi konsolideeritud müügitulust tõi elektriseadmete müük. Kinnisvarasegmendi müügitulu vähenemist mõjutas PKC Group Oyj tootmistegevuse lõpetamine Eestis ning lahkumine kontserni rendipindadelt aasta alguses. Vabanenud tootmispinnad võttis kasutusele ASi Harju Elekter Elektrotehnika.
#000004
Juunis soetatud Soome laevaehituse elektritööde ettevõte Telesilta Oy majandusnäitajate kajastamine alates kolmandast kvartalist tõi kaasa muude tegevuste müügitulu kasvu. Augustis avas AS Stera Saue ASile Harju Elekter kuuluvas Allika tööstuspargis uued tootmis- ja laohooned. Tulu nendelt rendipindadelt kajastus nii kvartali rendituludes kui ka kinnisvarasegmendi tuludes.
#000005